# data[].attributes.body
Március 28-án reggel mindenki korán ébredt, eltöltötte első reggelét a fogadó családjánál és 9:15-re megérkezett az iskola elé. Egy gyors körbevezetés után a foglalkozás 9:30-kor kezdődött, melynek témája a fenntarthatóság alapjai voltak. Megbeszéltük, kinek milyen előzetes ismeretei vannak a témával kapcsolatban, ezeket kiegészítettük új információkkal is. Ezt egy ebédszünet követte, amikor mindenki elfogyaszthatta a csomagolt szendvicsét. Mivel gyönyörű napsütéses időnk volt, kiültünk a teraszra és ott töltöttük a szünetet. A nap második felében különböző fenntartható találmányokról folytattunk kutatómunkát, ami nagyon érdekesnek bizonyult. Délután Galwayben körbevezető túrán vettünk részt ami során megismerkedtünk Galway fő látványosságaival.

# data[].attributes.body
A fenntarthatóságról tanultunk, ennek kapcsán az ökológiai kézlenyomatunkat is kiszíneztük. Témák alapján (víz, otthon, közlekedés stb.) interjúvoltunk meg idegen diákokat, hogy mennyire környezettudatosak. A két tanóra után art therapy-n vettünk részt. Kellemes zene szólt, le kellett rajzolni az a dolgot, ami először eszünkbe jutott. Miután a képek készen lettek, egymás mellé raktuk őket, és kitaláltunk egy történetet közösen, amihez illusztrációk lehetnek. Itt a nyelvtudásunkon kívül a képzelőerőnket is fejlesztettük, illetve megtanultuk, hogy mindenki fontos része a történetnek. Mindenki fontos része az életnek.

# data[].attributes.body
A projekthét 0. napján a Liszt Ferenc repülőtéren találkoztunk pontban 6 órakor. Mindenki pontosan érkezett ezért a csomagok leadása és a becsekkolás is gyorsan és gördülékenyen ment. Ezután 8:10-kor felszálltunk a repülőre és megkezdtük közel 3 órás utunkat Shannon felé. Leszálláskor már várt minket a transzfer, ami Galway városába vitt minket, ahol az elszállásoló családok már vártak bennünket. Mindenki kényelmesen kipakolt, megismerkedtünk a családokkal és 3 órakor találkoztunk a Eyre Square-en, ahol a nap további részét töltöttük. Körülnéztünk a városban és élveztük a szép napos időt.

# data[].attributes.body
Ezen a napon a fenntarthatóság témáját folytatva az étkezési szokásokról volt szó az órákon. A témán belül a legtöbbet a veganizmussal és annak kérdéseivel foglalkoztunk. Megvitattuk egymás között, hogy tartható életforma-e a veganizmus és elmondtuk egymásnak a véleményünket a többi étkezési típusról is, mint például a freeganizmus, amely során az emberek nem vásárolnak ételt, hanem más forrásokból szerzik meg azt. Tanultunk hasznos idiómákat, amelyeket bármikor felhasználhatunk a mindennapi életben, ha a fenntarthatóságról esik szó.

A nap második felében egy rövid út során ellátogattunk a Galway-i Aquariumba, ahol nagyon sok érdekes vízi élőlényt láthattunk és jól is szórakoztunk. Az utazás során Salt Hill-hez mentünk, ahol az óceánpartban gyönyörködhettünk.

# data[].attributes.body
Március utolsó napján, hűvösebb, de napos időre ébredtünk. Megettük a szokásos müzli reggelinket, és útnak indultunk az iskolába. A mai program az előző napoktól eltérően nem az iskolában, hanem egy farmon volt. A Farmra egy külön mikrobusszal vittek minket. A Farm alapvetően egy kémia szereket nem használó bio gazdaságként üzemel. A tulajdonos alapító, egy kedves fiatalember aki sokat mesélt a farmról, a vegyszermentesség előnyeiről és a zöldség/gyümölcsfogyasztás fontosságától. Megnéztük a különböző üvegházakat, és a napelemmel ellátott raktárépületet is. A sok zöld termés mellett még méhekkel, és két kedves helyi kocával George-al és Florence-el is találkoztunk. Nagyon elfáradtunk a túra végére, ezért a délutánt pihenéssel töltöttük.

# data[].attributes.body
Ma, április elsején napos időre ébredtünk. A hőmérséklet ennek ellenére nem volt túl magas és amikor még a szél is fújt akkor igazán hideg volt.

A reggelink a szokásos reggeliző pehely tejjel, tea és egy piritós volt lekvárral. Utána felszálltunk a buszra ,amivel időben beértünk az iskolába ,ahol ma a Faux sustainability-ről tanultunk. Megtanultuk, hogyan különböztessük meg az olyan termékeket, amikre csak rá van írva hogy fenntarható azoktól, amelyek ténylegesen fenntarthatók. A szünetben a napos tetőteraszon pihentünk és fogyasztottuk el az uzsonnánkat, miközben a kitisztúlt láthatárt kémleltük. Szünet után, egymás projektjeit tanúlmányozva tudhattunk meg információkat arról, hogy melyik nagy cégek, milyen nagy fenntarthatósággal összeköthető átveréseket csináltak az elmúlt húsz évben. Delután kettőkor visszamentünk az osztályba, ahola projektjeinkhez gyűjtöttünk anyagot és az óra végén játszottunk egy picit egy szókitalálós játékkal, a wordle-el. Az iskola után sokadmagammal átmentem a supermac's-ba, ahol sokan újraebédeltek. Mivel az ég addigra beborult, így már nem akartunk ki menni az oceánpartra. Én ezek után picit elfáradtam, ezért nemsokkal később hazajöttem.
Itthon lepihentem, de nem sokkal később hazajöttek a ház lakói és csináltunk magunknank egy teát. Amíg megittuk a teát, beszélgettünk és utánna megvacsoráztunk. A vacsoránk egyszerű rántottcsirkemell volt, de kielégítő mennyiségű. Ezek után márcsak egy sétát tettünk közelben, de mivel az egész heti utazgatástól elfáradtunk, ezek után itthon maradtunk.

# data[].attributes.body
Reggel 9 órakor találkoztunk Galway belvárosában, a Victoria Hotel előtt. A buszunk kicsit késve, háromnegyed 10 körül érkezett, és elvitt minket a kikötőbe. Onnan hajóval mentünk az Aran Islands-re. 40 perc utazás után megérkeztünk a szigetre, és biciklit béreltünk.

Elindultunk felfedezni a környéket. Első megállónknál gyönyörű kilátás tárult elénk, azonban nem tudtuk sokáig élvezni a tájat, mivel elűzött minket az eső. Visszafele menet már jég is esett, mindenki teljesen elázott. Ezután hosszasan szárítkoztunk, és újra neki vágtunk az útnak. A sziget másik pontjára mentünk, ahonnan szintén lélegzetelállító panoráma nyílt elénk.

Rengeteg fényképezés után innen is hamar el kellett indulnunk a közelgő eső miatt. Sajnos nem sikerült elkerülnünk a az újabb vihart és újból eláztunk. Kompra szállás előtt még megetettük almával a helyi szamarat. A nap végére mindenki nagyon elfáradt, de életre szóló élményekkel gazdagodott.

# data[].attributes.body
Beszéltünk az Aran Islands-en töltött napunkról, utána pedig minden csoportnak ki kellett választania a számára 4 legfontosabb dolgot, amit magával vinne egy lakatlan szigetre. Képzelőerőnk és az eszközök segítségével kellett megoldanunk különböző extrém szituációkat. A második órán párban kiválasztottunk egy-egy ruházati márkát és egy rövid prezentációt tartottunk róla a fenntarthatóság szemszögéből, hiszen a mai témánk a divat és ruházkodás volt. Délután elmentünk a közeli bevásárló központba, ahol felmérést végeztünk az utca emberein a projekt témáinkkal kapcsolatosan.

# data[].attributes.body
27-28. (Su-M) Anna, Zsófi
29-30. (T-W). Luca, Panna
31-01. (Th-F) Zsombor, Ákos
02. and 04. (Sa, M) Mona, Nathalie
05-06. (Tu-W) Barnabás, Simon
07-09. (Th-F-Sa) Máté, Miksa

# data[].attributes.body
A mai nap szokás szerint az iskolában kezdődött 9:30-kor. Az iskolában töltött időnk első felét különböző témákhoz köthető feladatok kitöltésével töltöttük. A szünetben mindenki pihent egy kicsit, majd a 2. órán a projektről beszéltünk, illetve a többiekkel kellett megadott témák alapján vitázni. Volt 2 politikai párt, és a saját állításainkat kellett megvédenünk.

Délután az első 30 percben folytathatta mindenki a holnap előadandó powerpoint-ját, padlet-jét illetve videóját. Utána különböző játékokat mutatott nekünk a délutános Tanárnő. Volt zenés, logikai és gyorsasági is.

# data[].attributes.attachment_link.keywords[]
Boats and boating--Equipment and supplies

# data[].attributes.attachment_link.keywords[]
Boats and boating--Equipment and supplies